Suja, Miroslav, poslanec NR SR (2021-09-22):
Ďakujem za slovo, pán podpredseda. Vážené poslankyne a vážení poslanci, kolegovia koaliční, opoziční, čo sme teraz v sále, keď chceme chrániť deti pred pedofíliou, tak naša kolegyňa poslankyňa Cigániková si ide klepať po čele. Presne v tej minúte alebo v sekunde, keď doktor Urban, poslanec povie, že chce chrániť deti pred pedofíliou, tak naša kolegyňa z SaS Cigániková si ide klepať po čele a vykrikovať, že nežijeme v 19. storočí. Priatelia, kolegovia, kolegyne, v 19. storočí nežijeme, žijeme v 21. storočí. Ja sa vás pýtam, v 21. storočí je pedofília v poriadku? V 21. storočí je niečo zlé na tom, keď chceme chrániť svoje deti pred pedofíliou? To nie je 19. storočie, tam to možnože bolo v poriadku, keď sa chránili deti pred pedofilmi podľa poslankyni Cigánikovej, ale v 21. storočí vraj už nemôžme chrániť deti pred pedofilmi a ide si tu klepať po čele. To tu nikto nie je so zdravým rozumom, že by jej povedal, že toto je za čiarou? Viete, liberáli sú najtolerantnejší, to oni tak radi vykrikujú, keď máte ich názor. Ako to SaS-ka viackrát potvrdila, áno, sú tolerantní k pedofilom, nevadia im. Ale skúste dať liek za dva milióny deťom, ako tu bude Cigániková skákať dva metre dvadsať. To jej už vadí. Ak chcete zachrániť detský život za dva milióny, už tolerancia ide bokom, už jej to vadí. Ale keď tu niekto hovorí o ochrane detí pred pedofilmi, tak mu klepe na čelo. Toto je tá tolerantnosť SaS-ky a toto je tá naša tolerantnosť, že im to tu nedáme všetci pocítiť a nevytlačíme takýchto ľudí na okraj spoločnosti. Ľudí, ktorí sa idú rozhodovať, že ktoré deti môžu žiť a ktoré nie, ako pani poslankyňa Cigániková, a ľudí, ktorí idú povedať, že áno, je v poriadku, keď naše deti bude učiť pedofil. To kde sme dospeli? Pán poslanec Goga to perfektne povedal, čo sa deje v Amerike. A je jeden z vás, z koaličných poslancov. Čo tu ideme už, preboha, rozoberať? Veď toto nie je možné! Tu sa to malo prečítať a zahlasovať. A my tu ideme hodiny rozprávať, či chrániť naše deti pred pedofilmi alebo nie. Viete, keď už som začal o tej SaS-ke, oni sa tu radi vykrikujú, že akí sú oni tolerantní a neviem čo. Oni boli takí tolerantní, že im vadila tá Matovičova teória, alebo lotéria, pardon, lotéria, kľudne, nevadilo im to vetovať a dali mu stovky miliónov na sprostú tú lotériu, na sprostosť, sprostosť. Stovky miliónov na sprostosť! Ale na ochranu detí pred pedofilmi, na záchranu ľudského života dať dva milióny eur, aby ste zachránili detský život, to už nie. Ale na stupídnu lotériu, to im nevadilo, vtedy právo veta nepoužili. Ale keď chcela poslankyňa Záborská niečo tu predniesť, tak povedali, že ak to bude ostrejšie, použijeme právo veta. Vtedy už sa vyhrážali právom veta. Keď chcela chrániť rodiny a život ako taký. Ale keď sa týka záchrany života a treba dať liek za dva milióny, tak to je proti, ale sto miliónov, tam už právo veta nespomínajú. Ja sa pýtam, páni poslanci zo SaS-ky, ktorí zasa tu nie ste, keď Miro Urban, doktor Urban, poslanec, povedal, že toto nie je proti LGBTI, že je to na ochranu detí, tak potom vám vadí, že chce bojovať proti pedofilom a vy zastávate pedofilov? Ja potom tomu nerozumiem. Pán poslanec Stančík, vy ste za to, aby pedofili učili v školách? Vy ste za to, aby pedofili mali voľný prístup k našim deťom? Ja nerozumiem vášmu vystúpeniu, pán kolega Stančík. Viete, ja neútočím proti nikomu, nech si každý robí doma, čo chce. Mne je úplne jedno, pán Stančík, čo vy si robíte doma. Mne je to úplne jedno. Len, prosím vás, neútočte na naše deti, neútočte na naše deti. Mne, mňa až mrzí, keď počujem tu vystupovať SaS-ku a pána Stančíka proti tomuto zákonu, ktorý má chrániť naše deti. Viete, čo je na tom zlé, keď chceme zabrániť, aby odsúdený pedofil napríklad nemohol učiť v nejakom zariadení, kde sa stretne dokonca alebo príde do kontaktu s deťmi? Ja nerozumiem, čo v tomto môže komu vadiť. Pán poslanec Stančík, vadí vám to? Poslanci zo SaS-ky, ktorí tu nikto nie je, konečne nie, prišla jedna pani poslankyňa. Vadí vám to? Vadí? Vadí vám, že nechceme, aby pedofili prichádzali do kontaktu s deťmi? To už naozaj sme takto hlboko klesli v tejto Národnej rade? To tak hlboko sme klesli, že zaútočíme na doktora Urbana, ktorý niekoľkokrát povedal, že tento zákon neni proti LGBTI, niekoľkokrát, ale aj tak naňho hneď zaútočíme. Pritom sa vyjadril, že má priateľov aj z tejto komunity, kolegov, pacientov, ale aj tak klapky na ušiach, na očiach, idem si to svoje. Viete, mne je jedno, ako som už povedal, kto si z vás čo robí doma, mne je to úplne jedno, ale nie je mi jedno, čo sa učia naše deti a kto učí naše deti a kto prichádza do kontaktu s našimi deťmi. Ja nerozumiem, vážení kolegovia, ako z vás môže byť niekomu ľahostajné, že by mohol odsúdený pedofil učiť v škole. Nie hlavy dole, však povedzme jednoznačne áno tomuto zákonu a zabráňme to. Áno, skopírovali sme Orbánov zákon. Ak chcete nejaké úpravy, nech sa páči, sme tomu otvorení, máme pozmeňovacie návrhy, ale nehazardujme so životmi našich detí! Tak ako som povedal vo faktickej poznámke, mali sme my zlé detstvo? Ja som mal dobré detstvo, verím, že aj veľa z vás, bez toho, že by mi v škôlke vtláčali do hlavy kadejaké sprostosti. Tak doprajme takéto dobré detstvo, bezstarostné, a nezaťažujme malé detské hlavičky, aj našim deťom. Ďakujem, kolegovia, kolegyne.